L-UE tieħu azzjoni biex tipprojbixxi prattiki kummerċjali inġusti fil-katina tal-provvista agroalimentari sabiex tiżgura trattament aktar ġust għall-produtturi u n-negozji agrikoli ż-żgħar. Il-bdiewa żgħar u l-produtturi ta' daqs medju fis-settur agroalimentari dalwaqt ser ikunu jistgħu jgawdu minn protezzjoni aktar b'saħħitha kontra l-abbużi mill-kontropartijiet kummerċjali akbar minnhom, bħall-proċessuri u l-bejjiegħa bl-imnut. Il-presidenza Awstrijaka tal-Kunsill u r-rappreżentanti tal-Parlament Ewropew illum laħqu qbil politiku proviżorju dwar direttiva dwar prattiki kummerċjali inġusti (PKI) fir-relazzjonijiet bejn in-negozji fil-katina tal-provvista agrikola u tal-ikel Daqshekk prattiki kummerċjali inġusti fil-katina agroalimentari, u l-bejjiegħa bl-imnut u l-operaturi daqshekk ser jinqdew bid-daqs tagħhom biex jabbużaw mill-kontropartijiet iżgħar tagħhom. Aħna rridu li l-bdiewa jitħallsu prezz ġust għal dak li jipproduċu u li jiġi rikonoxxut ir-rwol kruċjali li jaqdu fis-soċjetà tagħna. Dawn ir-regoli l-ġodda jagħtu leħen lill-produtturi li qabel ma kellhomx, u jagħti s-setgħa lill-istati membri sabiex jagħmlu aktar biex jiddefenduhom. Elisabeth Köstinger, Ministru Federali għas-Sostenibbiltà u t-Turiżmu tal-Awstrija u President tal-Kunsill Issa jeħtieġ li l-ftehim jiġi approvat mill-istati membri fil-Kumitat Speċjali dwar l-Agrikoltura ( L-għan tar-regoli miftiehma huwa li jiġi stabbilit qafas komuni Ewropew li jagħti livell minimu ta' protezzjoni lill-bdiewa u fornituri oħra ta' prodotti agroalimentari kontra l-PKI l-aktar ovvji. Il-miżuri maqbula ser jikkomplementaw dawk diġà eżistenti fl- , li ser ikunu jistgħu jieħdu aktar miżuri fil-ġejjieni. Dawn huma l-elementi prinċipali tad-direttiva maqbula: Kamp ta' applikazzjoni : ladarba tiġi trasposta fil-leġislazzjoni nazzjonali, id-direttiva ser tkopri ċerti prattiki kummerċjali inġusti li jseħħu b'rabta mal-bejgħ ta' prodotti u, sa ċertu punt, servizzi fil-katina agroalimentari. Il-fornituri protetti ser ikunu mikrointrapriżi, SMEs u intrapriżi fil-kategorija medja li għandhom fatturat annwali ta' inqas minn EUR 350 miljun . Sabiex din il-protezzjoni tikber, id-direttiva ser tkopri xerrejja li huma stabbiliti kemm fl-UE kif ukoll f' pajjiżi terzi Lista ta' PKI : il-prattiki kummerċjali inġusti li ser ikunu pprojbiti għalkollox huma pereżempju ħlasijiet tard għal prodotti li jitħassru malajr, kanċellazzjonijiet ta' ordnijiet fl-aħħar minuta, bidliet unilaterali jew retroattivi għal ftehimiet ta' provvista, l-użu ħażin ta' informazzjoni kunfidenzjali, u r-ritaljazzjoni jew it-theddida ta' ritaljazzjoni kontra l-fornitur. Prattiki oħra ser ikunu permessi biss jekk ikunu soġġetti għal ftehim preċedenti ċar u mhux ambigwu bejn il-partijiet, b'mod partikolari: xerrej li jirritorna prodotti tal-ikel mhux mibjugħa lil fornitur, fornitur li jħallas għall-promozzjoni jew il-kummerċjalizzazzjoni ta' prodotti tal-ikel mibjugħa mix-xerrej, u spejjeż għall-istokkjar, il-wiri jew l-elenkar ta' prodotti agroalimentari. Awtoritajiet : l-istati membri ser ikollhom jaħtru awtorità pubblika waħda jew aktar inkarigati mill-infurzar tar-regoli l-ġodda. Fil-każ ta' diversi awtoritajiet tal-infurzar preżenti fl-istess pajjiż, l-istati membri ser ikollhom jagħżlu punt ta' kuntatt uniku. Tali awtoritajiet tal-infurzar ser ikunu jistgħu jibdew investigazzjonijiet fuq inizjattiva tagħhom stess jew fuq il-bażi ta' lment, u tal-infurzar kompetenti : il- ser ikunu jistgħu jagħżlu jekk jippreżentawx ilment fl-istat membru tagħhom jew fl-istat membru fejn jista' jkun li x-xerrej kien involut fi prattika kummerċjali pprojbita. Mekkaniżmu alternattiv volontarju għat-tilwim : l-istati membri ser ikollhom il-possibbiltà li jippromwovu l-użu volontarju ta' mekkaniżmi alternattivi effettivi u indipendenti għas-soluzzjoni tat-tilwim bħal pereżempju l- medjazzjoni Traspożizzjoni : l-istati membri ser ikollhom erbgħa u għoxrin xahar wara d-dħul fis-seħħ tad-direttiva sabiex jittrasponuha fil-liġi nazzjonali, u sitt xhur oħra biex japplikaw id-dispożizzjonijiet tagħha. Kuntest u passi li jmiss Fl-2015 il-Kummissjoni stabbiliet "Task Force għas-Swieq Agrikoli" bil-għan li ttejjeb is-sitwazzjoni tal-bdiewa fil-katina alimentari, u din ippreżentat ir-rapport tagħha f'nofs Novembru 2016. Waħda mir-rakkomandazzjonijiet tagħha biex jiġu indirizzati l-PKI kienet li jkun hemm qafas bażi regolatorju fil-livell tal-UE. Fid-dawl tar-Rapport tat-Task Force, f'Diċembru 2016 il-Kunsill adotta konklużjonijiet unanimi dwar it-tisħiħ tal-pożizzjoni tal-bdiewa fil-katina tal-provvista alimentari u l-indirizzar tal-PKI, fejn appella lill-Kummissjoni biex "twettaq, fi żmien xieraq, valutazzjoni tal-impatt bil-ħsieb li tipproponi qafas leġislattiv tal-UE jew miżuri oħrajn mhux leġislattivi li jindirizzaw lill-PKI". Wara l-proposta tal-Kummissjoni għal direttiva f'April 2018, il-Kunsill qabel dwar il-pożizzjoni ta' negozjar tiegħu fl-1 ta' Ottubru. Il-qbil ser jiġi ppreżentat għall-approvazzjoni mill-Kumitat Speċjali dwar l-Agrikoltura. Il-Parlament u l-Kunsill imbagħad ser ikunu mistiedna jadottaw id-direttiva proposta fl-ewwel qari. Rwol aktar ġust għall-bdiewa fil-katina tal-provvista alimentari Protezzjoni aħjar għall-bdiewa kontra prattiki kummerċjali inġusti: il-Kunsill jaqbel dwar il-pożizzjoni ta' negozjar tiegħu (stqarrija għall-istampa, 01/10/2018)